MLDataScientist/Wikipedia-uzbek-2024-05-01 huggingface dataset:
Anthony Jung

Anthony Jung (; 1991-yil 3-noyabrda tugʻilgan) — nemis professional futbolchisi, Bundesliganing Werder Bremen klubida chap qanot himoyachisi sifatida oʻynaydi.

Klublardagi faoliyati

Ilk faoliyat davri 
Jung 2005-yilda Eintracht Frankfurt yoshlar akademiyasiga qoʻshilishdan oldin Visbaden hududidagi bir nechta klublarda futbol oʻynagan. 2010-yilda klubning ikkinchi jamoasiga qoʻshildi va u yerda Germaniyaning toʻrtinchi toifasida doimiy oʻyinchiga aylandi. 2012-yil yanvar oyida birinchi jamoa bosh murabbiyi Armin Veh Jungni Qatardagichempionat asosiy tarkibga kiritdi. 2011—2012-yilgi mavsumdan soʻng Jung FSV Frankfurtga shartnomani yana bir yilga uzaytirish imkoniyati bilan bir yillik shartnoma imzoladi.

RB Leipzig 
Jung 2013-yil iyun oyida 2-Bundesliga koʻtarilgan RB Leipzigga qoʻshildi. Jung klub bilan 3 yillik shartnoma imzoladi. 2015-yilda shartnomasini 2019-yilgacha uzaytirdi.

Ingolstadtga ijara 
2016-yil avgust oyida Jung 2016—2017-yilgi mavsumda Bundesliganing Ingolstadt klubiga ijaraga berildi. U yerda Bundesligadagi debyutini TSG 1899 Hoffenheimga qarshi oʻz uyida 2:1 hisobidagi oʻyinda oʻtkazdi

Brøndby 
2017-yil iyul oyida Jung Daniya Superliga klubi Brøndby IF ga bir yillik asosida qoʻshildi. 2017-yilning 23-iyulida Jung Superligadagi debyutini safarda Nordsjellandga qarshi oʻyinda (3:2) oʻtkazdi. Jung klubdagi birinchi golini 2018-yil 19-aprelda Midtyulland ustidan 3:2 hisobida gʻalaba qozonilgan oʻyinda urdi. 2017—2018-yilgi mavsumda Jung ligada 29 ta oʻyin oʻtkazib, bitta gol urdi. 2018-yil 10-mayda Daniya kubogi finalida Brøndby Silkeborgni 3:1 hisobida magʻlub etganida maydonga tushdi.

2018-yilning iyun oyida RB Leipzig va Brøndby Jungning transferi boʻyicha kelishuvga erishdilar. Jung Daniya klubi bilan 3 yillik shartnoma imzoladi. Tez orada avvaliga chap qanot himoyachisi, keyin esa bosh murabbiy Niels Frederiksen qoʻl ostida markaziy himoyachi sifatida 3-5-2 taktikada oʻynaydigan jamoaning asosiy futbolchisiga aylandi. Jung ikkinchi golini 2020-yil 16-fevralda OBga qarshi oʻyinda (2:0) kiritdi. Uchinchi golini oradan bir hafta oʻtib, 23-fevral kuni AaBga safarda 3:2 hisobida magʻlub boʻlganida, 2:2 hisobida tenglashtiruvchi golni jarima maydonchasidan urdi. Jung 2019—2020-yilgi mavsumni barcha musobaqalarda 40 ta oʻyinda, jumladan, UEFA Yevropa ligasi saralashida ham oʻtkazib, 3 ta gol urdi.

2020—2021-yilgi mavsumda Jung Brøndbyning asosiy oʻyinchisiga aylandi, mavsumning birinchi yarmida jamoa liga jadvalida birinchi oʻrinni egalladi. Uning shartnomasi 2021-yilning iyunida tugardi, muxlislar 2021-yil fevral oyida shartnomani uzaytirish uchun petitsiyani boshlashgandi.

Werder Bremen 
Bundesliga 2021—2022-yilgi mavsum uchun Brøndbydan Jungni sotib oldi. Klubdagi debyutini Gannover 96ga qarshi (1:1) oʻtkazdi.

Xalqaro faoliyati 
Jung Ispaniyaning Villajoyosa shahrida tugʻilgan. Otasi nemis va onasi ispan. Jung Germaniya yoshlar terma jamoasi aʼzosi edi.

Faoliyat statistikasi

Klub

Yutuqlari 
Brøndby

 Daniya Superligasi: 2020-2021
 Daniya kubogi: 2017-2018

Manbalar 

Ispaniya futbolchilari
Germaniyalik futbolchilar
Yashayotgan insonlar
1991-yilda tugʻilganlar
Sheila S. Mathai

Vitse-admiral Sheila Samanta Mathai, NM, VSM Hindiston dengiz flotida xizmat qiluvchi ofitser. Hozirda u Qurolli Kuchlar Tibbiyot xizmati bosh direktori (tashkilot va shaxsiy tarkib) lavozimida ishlaydi. U Hindiston Qurolli Kuchlarida jarroh vitse-admiral (Hindiston) Punita Arora, havo marshali Padma Bandopadxyay va general-leytenant Madhuri Kanitkardan keyin uch yulduzli unvonga koʻtarilgan toʻrtinchi ayoldir.

Yoshligi va taʼlimi 
Mathai Qurolli Kuchlarga xizmat qiuvchi harbiylar oilasida tugʻilgan. Uning otasi armiya tibbiyot korpusida jarroh boʻlgan. U Kalkuttadagi Loreto maktablarida oʻqigan. Sheila ota-onasini erta yoʻqotdi va otasi oʻqigan Pune (AFMC) qurolli kuchlari tibbiyot kollejiga qoʻshildi. AFMCda u MBBS ni tugatdi va eng yaxshi talaba uchun Kalinga Trophy bilan taqdirlandi.

Mathai 1985-yilda Hindiston dengiz flotida ish faoliyatini boshlaydi. Keyinchalik u aspiranturani tugatib, Mumbay universitetida pediatriya boʻyicha tibbiyot fanlari doktori ilmiy darajasini oldi. Keyin esa Mumbay universitetida neonatologiya boʻyicha DM darajasini oldi. U 2003-yilda neonatologiya boʻyicha Buyuk Britaniyaga Hamdoʻstlik tashrifi stipendiyasiga sazovor boʻldi va 2014-yilda Xalqaro tibbiy taʼlim va tadqiqotlarni rivojlantirish jamgʻarmasi (FAIMER) stipendiyasini qoʻlga kiritdi.

Mathai Port Blerdagi INHS Dhanvantari va Goadagi INHS Jeevanti-da pediatriya boʻlimlarini yaratdi. Shuningdek, u Mumbay va Puna shaharlarida xizmat koʻrsatish va kasalxonalarda neonatal reanimatsiya boʻlimlarini yaratdi. Jarroh sifatida u Puna shtatidagi Qurolli Kuchlar tibbiyot kollejida professor va pediatriya kafedrasi mudiri lavozimlarida ishlagan. Keyinchalik u Mumbaydagi Naval tibbiyoti instituti direktori va dekani boʻlib ishlagan.

Darajasi 

Mathai kontr-admiral unvoniga koʻtarilgan va Sharqiy dengiz qoʻmondonligi qoʻmondoni tibbiy xodimi etib tayinlangan. Keyinchalik u Mumbaydagi INHS Asvini Naval kasalxonasining qoʻmondoni etib tayinlandi. U COVID-19 pandemiyasi paytida Naval kasalxonasini boshqargan. 2021-yil 31-yanvarda u ikki zobit oʻrtasida qoʻmondonlik almashgan kamdan-kam hollarda kontr-admiral Arti Saringa topshirib, Asvini qoʻmondonligidan voz kechdi. 1-fevralda u Gʻarbiy dengiz qoʻmondonligining tibbiy qoʻmondoni lavozimini egalladi.

2021-yil 26-avgustda u jarroh vitse-admiral darajasiga koʻtarildi, bu Hindiston Qurolli Kuchlarida uch yulduzli darajaga koʻtarilgan toʻrtinchi ayoldir. U Qurolli Kuchlar Tibbiyot Xizmati (DGAFMS) bosh direktori (tashkiliy va shaxsiy tarkib) lavozimini egallagan.

Shaxsiy hayoti 
Mathai Hindiston dengiz flotining isteʼfodagi ofitseri, jarroh komodor KI Mathai, VSM neyroxirurgiga turmushga chiqqan. U dengiz flotida 35 yil xizmat qilgan. Er-xotinning bir qizi bor.

Mukofotlar va unvonlari 
Mathai 1993-yilda Harbiy-dengiz kuchlari shtabi boshligʻi maqtov yorligʻi, 2012-yilda Vishisht Seva medali va 2021-yilda Nao Sena medali bilan taqdirlangan.

Manbalar 

Yashayotgan insonlar
Kishilar
Ayollar
Jens Stage

Jens Dalsgaard Stage (; 1996-yil 8-noyabrda tugʻilgan) — Daniyalik professional futbolchi, Bundesliganing Werder jamoasida oʻynaydi. Stage koʻp qirrali oʻyinchi boʻlib, qanot himoyachisi, yarim himoyachi va hujumchi sifatida ham oʻynagan.

Klublardagi faoliyati

AGF 
2016-yilning 27-yanvarida Stage AGF bilan shartnoma imzolagani tasdiqlandi. Ilgari Brabrand IF jamoasida oʻynagandi. 2015-yilda FC Midtjylland klubida ham mashg‘ulot o‘tkazgan.

2016-yilning 8-mayida Stage AGF safida Superligadagi professional debyutini FC Midtjyllandga qarshi o‘yinda o‘tkazdi. 84-daqiqada Dino Mikanović o‘rniga maydonga tushdi. Stagening shartnomasi 2016-yil dekabr oyida 2019-yilgacha uzaytirildi.

Copenhagen 
2019-yilning 1-iyulida Copenhagen klubi Stageni bilan AGFdan besh yillik shartnoma bilan sotib oldi. Imzolanganidan koʻp oʻtmay, iyul oyining oʻrtalarida, Stagening Aarhusdagi ijara uyi vandalizm va oʻt qoʻyishga duchor boʻldi. AGF maʼlumotlariga koʻra, derazadan obyekt uloqtirilgan. AGF mahalliy politsiyaga oʻz yordamini taklif qildi, voqeadan soʻng ular ishni tergov qilishni boshladilar. DR ga koʻra, xonadonga katta zarar yetkazilmagan, chunki olov alangasidan koʻp oʻtmay oʻchgan. AGF raisi Jacob Nilsenning AGF rasmiy saytida agar jinoyatchilar aniqlanib va jinoyatchilar ularning muxlislari bilan qandaydir aloqasi borligi aniqlansa AGF oʻyinlaridan umrbod diskvalifikatsiya qilinishini taʼkidladi.

Stage Copenhagenda debyutini 2019-yilning 14-iyulida Superligada OB ustidan 3:2 hisobidagi g‘alabali oʻyinda oʻtkazdi, Robert Skovning oʻrniga 69-daqiqada zaxiradan maydonga tushdi

U UEFA Yevropa Ligasi guruh bosqichidagi debyutini 2019-yil 19-sentabr kuni Shveytsariyaning Lugano klubiga qarshi o‘yinda (1:0) o‘tkazdi.

Werder Bremen 
2022-yil 29-iyunda Bundesliga ligasiga yangi koʻtarilgan klubi Werder Bremen Stage bilan shartnoma imzolaganini tasdiqladi. Shartnoma muddati oshkor etilmagan. Daniyaning Ekstra Bladet tabloidi Copenhagenga toʻlangan transfer narxini 45 DKK (6 million yevro), turli bonuslar esa 60 million DKK (8 million evro) ga yetishi mumkinligini xabar qildi. Germaniyaning Deichstube gazetasi xabariga koʻra, transfer narxi bonuslar bilan 4 million yevro.

Xalqaro faoliyati 
Stage Daniya terma jamoasidagi debyutini 2021-yil 15-noyabr kuni Shotlandiyaga qarshi Jahon chempionati saralash o‘yinida o‘tkazdi.

Faoliyat statistikasi

Klublarda

Terma jamoada

Manbalar 

Yashayotgan insonlar
1996-yilda tugʻilganlar
Tailand ayollari

Tailand ayollari 1932-yilda ovoz berish huquqiga ega boʻlgan Osiyodagi birinchi ayollardan biri edi. Ular Tailand siyosatida kam ifodalangan. Yinglak Shinavatra 2011-yildan 2014-yilgacha ayol bosh vazir boʻlgan. Ayollarning ijtimoiy-iqtisodiy sohadagi ishtirokiga taʼsir etuvchi omillar orasida „siyosat va rejalashtirish jarayonida gender xabardorligining yetarli emasligi“ va ijtimoiy stereotiplar kiradi.

Siyosat 
Tailandda ayollarning siyosiy maydonda ishtirok etishi uchun qonuniy cheklovlar yoʻqligiga qaramay, ayollarning siyosatda koʻtarilishiga toʻsqinlik qilgan omillar qatoriga tarkibiy toʻsiqlar, madaniy toʻsiqlar, past taʼlim darajasi, past ijtimoiy-iqtisodiy maqom, misol boʻladi.Faqat 1949-yilning 5-iyunida Orapin Chaiyakan Tailand Milliy Assambleyasi (xususan, Vakillar palatasi) lavozimiga saylangan birinchi ayol bo‘ldi)

Tailandda siyosiy lavozimga saylangan birinchi ayol armiya ofitseri podpolkovnik Tita Rangsitpol Manitkul edi (Titiya Rangsitpol, 1966-yil 8-noyabrda tugʻilgan). U Tailand siyosatchisi va Vakillar palatasining sobiq aʼzosi boʻlib, 2001-yildan 2005-yilgacha palatada ishlagan.

Biznes 
Tailand ayollari mamlakat ishchi kuchining 47 foizini tashkil qiladi, bu Osiyo-Tinch okeani mintaqasida ishlaydigan ayollarning eng yuqori foizini tashkil qiladi. Biroq, bu ayollar, shuningdek, „kam maoshli ishlarda toʻplanganliklari“ sababli ish haqiga nisbatan kamsitish va gender tengsizligiga duch kelmoqdalar.

Nikoh 
Tailand Milliy statistika boshqarmasi maʼlumotlariga koʻra, Tailand ayollari erkaklarga qaraganda erta yoshda turmushga chiqadilar va Tailand uy xoʻjaliklarining 24 foizida ayollar „uy xoʻjaliklari boshligʻi“ sifatida tanilgan.

Tailand 2007-yilda nikohda zoʻrlashni taqiqlagan.

Ayollar huquqlari evolyutsiyasi 
Tailandda mehnat qonunlariga koʻra ayollar huquqlari erkaklar va ayollar bajargan ish miqdori uchun haq olishlarini talab qiladi. 1974-yilda Kanitha Vichiencharoen ayollar va bolalarni himoya qilish uchun qonunlarni qayta koʻrib chiqish va oʻzgartirishlar bilan shugʻullanadigan ayollar va erkaklardan tashkil topgan Ayollar maqomini targʻib qilish assotsiatsiyasi (APSW) asoschisi boʻldi. Tailandning 1977-yilgi konstitutsiyasida ayollar teng huquq va himoyaga ega boʻlishlari shart edi. Biroq, qonunda baʼzi tengsizliklar saqlanib qolmoqda. Ayollarning mansabdor boʻlishini taqiqlovchi qonunlar yoʻq. Gender tengsizligi uchun eng katta muammo oiladagi zoʻravonlik va odam savdosi bilan bogʻliq. Jinsiy zoʻravonlik 1998-yilda qonunan cheklandi, biroq ishni isbotlash bilan bogʻliq qiyinchiliklar tufayli jinoiy javobgarlikka tortilgan holatlar kam va juda kam holatlar qayd etilgan. Konstitutsiyada ichki qonunlar hali ham qabul qilinishi kerak va oiladagi zoʻravonlik dalillari talabi jinoiy javobgarlikka tortishni deyarli imkonsiz qiladi. Anʼanaga koʻra, qiz bolalarning taʼlimi asosan uyda, uy ishlari bilan birga olib borilgan, oʻgʻil bolalar esa taʼlim olish uchun buddist monastiriga borishgan. Janubi- Sharqiy Osiyoda biznes va martaba uchun umumiy taʼlim yetishmaydi.

Manbalar

Havolalar 

 Tailand ayollar tashkilotlari
Halima Bashir

Halima Bashir — sudanlik shifokor va Darfurdagi genotsid va urushda ayollarning boshidan kechirganlari haqida "Tears of the Desert" kitobining muallifi. U Sudanning qishloqlarida shifokor bo‘lib ishlagan, bundan oldin Janjavid guruhining yaqin atrofdagi maktabga hujumi haqida BMT rasmiylariga to‘g‘ri xabar berganidan keyin Milliy razvedka va xavfsizlik xizmati qo‘lida zo‘ravonlikka uchragan. Shundan keyin u Buyuk Britaniyaga koʻchib oʻtdi va Britaniya hukumatidan siyosiy boshpana soʻradi.

Yoshlik 
Taxallusi Halima Bashir. Gʻarbiy Sudanning Darfur qishlogʻida oʻsgan. U toʻrt farzandning eng kattasi boʻlgan. Maktabda yaxshi oʻqigan.

Uning shifokor boʻlish istagini otasi qoʻllab-quvvatlagan. Halima Darfurdagi genotsid va urush boshlanishidan oldin oʻz faoliyatini tugatgan. Klinikada ishlab yurganda, u Sudan hukumatining rasmiy pozitsiyasiga qarshi intervyu berdi. Bunga javoban u qishloq poliklinikasiga ishga joylashishidan oldin hukumat tomonidan hibsga olingan va tahdid qilingan. Hibs vaqtida gʻarb jurnalistlari bilan gaplashmaslik haqida ogohlantirgan.

Yangi klinikasida u Janjavid militsiyasi qurbonlarini, jumladan, ommaviy zoʻrlangan maktab oʻquvchilarini davoladi. Keyinchalik u shunday xotirlaydi: „Oʻqish yillarimning hech bir bosqichida menga qishloq poliklinikasida 8 yoshli guruhli zoʻrlash qurbonlari bilan qanday munosabatda boʻlishni oʻrgatishmagan“. Birlashgan Millatlar Tashkilotidan ikki rasmiy hujum haqida maʼlumot yigʻish uchun kelganida, Bashir ularga haqiqatni aytib beradi. Bunga javoban, u Milliy razvedka va xavfsizlik xizmati tomonidan olib ketilgan. Bir necha kun davomida guruh boʻlib zoʻrlangan, pichoq bilan tan jarohati yetkazilgan va sigaretlar bilan bir necha marta badani kuydirilgan. Halima qo‘yib yuborilib, qishlog‘iga qaytib kelgach, otasi uni avval bir martagina ko‘rgan amakivachchasi Sharifga uzatishini aytadi. Otasi Sharifni tanlagan, chunki uni qishloqning ilgʻor kishisi deb bilgan. Ko‘p o‘tmay qishloqqa hujum uyushtirildi, natijada uning otasi halok bo‘ldi, aka-ukalari esa g‘oyib bo‘ldi.

Chet elga sayohat va yozish 
Bashir Sudanni tark etib, boshpana soʻrash uchun Birlashgan Qirollikka yoʻl oldi. Buyuk Britaniyada boʻlganida, u mamlakatning Sudanga qarshi choralar koʻrmaganiga norozilik bildirdi va Britaniya hukumati Afrika boʻyicha vaziri Lord Devid Trismanga shaxsan maktub yozdi. Halima Demien Lyuis bilan hamkorlikda "Tears of the Desert" avtobiografiyasini yozgan.

Kitobida u ism va joylarni oʻzgartirgan. Biroq, The New York Times mustaqil tekshiruvi faktlarning hech qanday mubolagʻasiz yozilganini koʻrsatdi. Shuningdek, gazeta Bashirga AQShga kirish uchun viza berilishini targ‘ib qilgan. 2010-yilda u Janjavidning Darfurdagi maktab o‘quvchilariga qilgan zo‘ravonliklari haqida oshkor qilgani uchun Anna Politkovskaya mukofoti bilan taqdirlangan.

Manbalar 

Yashayotgan insonlar
Kishilar
Ayollar
Vitaliy Suyunov

Vitaliy Baymuratovich Suyunov (1937-yil 22-may — 2016-yil 23-aprel) — sovet futbolchisi; murabbiy.

Futbolchilik faoliyati 
Faoliyatini Toshkentning „Mehnat zahiralari“ jamoasida boshlagan (1958-1959). 1960-1968-yillarda "Paxtakor" da oʻynagan, sovet futbolining ikkinchi bosqichida 19 ta oʻyin oʻtkazgan (1964-yil) va birinchi oʻyinda 221 ta oʻyin oʻtkazgan, bitta gol urgan — 1963-yil 28-sentyabrda Tbilisi „Dinamo“si bilan uy uchrashuvida (2:2). Futbolchilik faoliyatini yakunlagach, murabbiy boʻlib ishladi. " Paxtaoral „ (1969), “Shahrixonchi" (1970), Jizzaxning „Trud“ (1973-1974) jamoalarida katta murabbiy bo‘lgan.  1994-yili „Paxtakor“da Rustam Akramovga yordamchi bo‘ldi, mavsum yakunini bosh murabbiy sifatida o‘tkazdi. U koʻplab oʻzbek klublariga ustozlik qilgan, yoshlar, Oʻzbekistonning birinchi terma jamoasi murabbiyi boʻlgan.

Yutuqlar 

 Paxtakor

 SSSR A sinfining 2-guruh bronza medali sovrindori : 1964 yi

Manbalar

Havolalar 

 FootballFacts.ru
1937-yilda tugʻilganlar
22-mayda tugʻilganlar
2016-yilda vafot etganlar
23-aprelda vafot etganlar
Oʻzbekistonda tugʻilganlar

Oʻzbekiston murabbiylari

Oʻzbekistonlik futbol murabbiylari
Paxtakor jamoasi futbolchilari
Mehnat zahiralari klubi futbolchilari
Paxtakor futbol klubi murabbiylari
Shahrixon klubi bosh murabbiylari
Soʻgʻdiyona futbol klubi murabbiylari
Imogen Poots

Imogen Gay Poots(1989-yil 3-iyunda tugʻilgan) — ingliz aktrisasi va model. U " 28 haftadan keyin " (2007) qoʻrqinchli filmdagi Tammy, " Jimi Hendrixning „ Jimi: All Is by My Side“ (2013) biografik filmida Linda Keith, Paul Raymondning "The Look of Love" (2013) biografik filmida Debbi Raymond rollarini oʻynadi. Shuningdek, 2014-yilda u Pierce Brosnan va Aaron Pol bilan birga "Long Way Down" filmida Jessi Krikton obrazini o‘ynadi. 2016-yilda u Showtime kanalida efirga uzatilgan Roadies serialida Kelli Enn rolini oʻynadi. 2020-yilda Antony Hopkins va Olivia Colman ishtirok etgan "The Father" (2020) filmida Laura rolini oʻynadi.

Yoshlik 
Poots Londonning Hammersmit shahridagi Qirolicha Sharlotta va Chelsi kasalxonasida tugʻilgan. Otasi belfastlik televideniye prodyuseri Trevor Poots, onasi esa Boltonlik jurnalist Fiona Goodall. Uning Aleks ismli akasi bor.

Gʻarbiy Londonning Chisvik shahrida oʻsgan Poots xususiy taʼlim olgan. Veterinariya jarrohi boʻlishni niyat qilgan. Imogen shanba kunlarini Hammersmitdagi Riverside studiyasida Yosh qon teatri kompaniyasi tomonidan oʻtkaziladigan improvizatsiya tadbirlarida oʻtkaza boshladi. U ish tajribasi davomida veterinariya jarrohining ish jarayonini koʻrib hushidan ketganidan keyin oʻzining orzusidan voz kechgan. 2008-yilda Kurtauld sanʼat institutiga yoʻllanma oldi.

Aktyorlik faoliyati 
Poots birinchi marotaba " Casualty " serialining epizodida suratga tushdi va " V for Vendetta " filmida kichik rolni oʻynadi. U 17 yoshida Xuan Karlos Fresnadillo " 28 haftadan keyin " dahshatli filmida rol oʻynaganida, keyin mashhurlikka erishdi. Oʻshandan beri u " Cracks ", " Centurion " kabi filmlarda bosh rolda rol oʻynadi. Poots hech qachon rasman aktrisa sifatida taʼlim olmagan boʻlsa-da, Giles Hattersleyning soʻzlariga koʻra, u oʻzining aktyorlik mahoratini amaliy shogirdlik orqali rivojlantirgan.

2012-yilda u Marni moda yorligʻi va H&M savdo doʻkoni uchun Sofiya Koppola tomonidan suratga olinayotgab reklama roligida rol oʻynash uchun tanlangan.

2012-yilda Poots Ketrin Keener va Filipp Seymour Hoffmanga bilan birgalikda A Late Quartet filmida yosh skripkachi Aleksandra Gelbart rolini oʻynadi. 2013-yilda u Greetings from Tim Buckley, Filth va The Look of Love filmlarida suratga tushgan. 2014-yilda Poots " That Awkward moment " romantik komediyasida va „ Need for Speed“ jangovar filmida rol oʻynadi. 2015-yilda u Jennifer Aniston va Cate Blanchett bilan birgalikda "Knight of Cups" filmida suratga tushdi. U Jimi Hendrixning „ Jimi: All Is My Side“ filmida Linda Keyt rolini oʻynagan.

Shaxsiy hayoti 
Poots 2018 yildan beri aktyor Jeyms Norton bilan munosabatda.

Filmografiya

Serial

Manbalar 

Yashayotgan insonlar
Angliyalik televideniye aktrisalari
1989-yilda tugʻilganlar
Angliyalik aktrisalar
Platonia

Platonia insignis, Platonia turkumining yagona turi, Braziliya, Paragvay, Kolumbiya va Gayananing nam oʻrmonlarida Janubiy Amerikada oʻsuvchi Clusiaceae oilasiga mansub daraxt. Keng tarqalgan nomlari orasida bacuri (bacurí, bacury, bakuri, pacuri, pakuri, pakouri, packoeri, pakoeri), maniballi, naranjillo va bacurizeiro bor.

Platoniya Yangi Kaledoniyada oʻsuvchi Montrouziera bilan bogʻliq.

Tavsif 
Platonia insignis — balandligi 25–40 m ga yetadigan daraxt. Uning poʻstlogʻida piramidal toj va moʻl-koʻl sariq lateks mavjud. Barglari qarama-qarshi, oddiy choʻzinchoq yoki elliptik shaklda, uzunligi 8-15 sm va yaltiroq toʻq yashil, chetlari toʻlqinsimon va teriga oʻxshash.

Gullari 5-7 dona pushti rangda, beshta gulbargli. Mevasi yumaloqdan ovalgacha, 7-14 sngacha uzunlikdagi, qalin, sariq poʻstga ega. Mevasi papayyaga oʻxshaydi. Po‘stloq bosilganda sariq rangli lateks chiqadi. Yopishqoq oq eti xushboʻy, shirin va nordon taʼmga ega. Meva ichida 3 tadan 5 tagacha urugʻlar mavjud.

Oq qorinli toʻtiqush (Pionites leucogaster) oʻsimlikning changlatuvchisi hisoblanadi .

Oʻstirish va foydalanish 

Bakuri mevalari uchun oʻstiriladi, undan turli xil ziravorlar va ichimliklar tayyorlanadi. Meva tarkibida yuqori miqdorda fosfor, temir va vitamin C mavjud. Yogʻli jigarrang urugʻlaridan teri kasalliklarini davolash uchun uy sharoitida ishlatiladi.

Yog 'va sariyogʻ 

Bakuri yogʻi teriga tez kirib boradigan tripalmitinning yuqori darajasi (50 % dan 55 %) tufayli yuqori soʻrilish tezligiga ega. Meva tarkibidagi palmitoleik kislotaning yuqori miqdori (5 %) bakuri yogʻini yumshatuvchi va namlovchi vosita sifatida foydali qiladi.

Fizik-kimyoviy maʼlumotlar

Kimyo 
Platoniya trioksijenli ksantonlarning tabiiy manbaidir. Lateks tarkibida rezinotol mavjud.

Manbalar
Leonardo Bittencourt

Leonardo Jesus Loureiro Bittencourt (; 1993-yil 19-dekabrda tugʻilgan) — nemis futbolchisi, Bremenning Werder klubida yarim himoyachi sifatida oʻynaydi.

Shaxsiy hayoti 
Bittencourt Germaniyaning Leipzig shahrida tugʻilgan. Germaniyada oʻynagan braziliyalik sobiq professional futbolchi Franklin Bittencourtning oʻgʻli va hozirda murabbiy sifatida faoliyat koʻrsatadi.

Klublardagi faoliyati 
Leonardo Bittencourt 1993-yilda Leipzigda, braziliyaliklar oilasida tugʻilgan. Otasi, futbolchi Franklin Bittencourt oʻsha paytda VfB Leipzigda oʻynar edi. Leonardo 1999-yil iyul oyida Energie Cottbusning yosh toifadagi jamoasiga qoʻshildi.

Oʻz faoliyatini Energie Cottbus II bilan boshlagan. 2011-yilning 1-dekabrida Bittencourt Dortmundning Borussia klubi bilan 2012-yilning 1-iyulidan boshlab to‘rt yillik shartnoma imzolagani eʼlon qilindi. 2012—2013-yilgi mavsum oxirida esa Hannover 96ga oʻtdi.

2015-yil 13-iyulda Bittencourt 1 FC Köln ga qoʻshildi. Toʻrt yillik shartnoma imzolab, klubda 2019-yilgacha qoldi.

2018-yilning 28-aprelida Köln Freiburgga 3:2 hisobida mag‘lub bo‘lgan oʻyinda debyut qildi. Bu oʻyindan keyin Kölnning Bundesligadan tushib ketishi aniq boʻldi. Jamoa quyi ligaga tushib ketganidan keyin Bittencourt 6 million yevro evaziga TSG 1899 Hoffenheimga o‘tdi.

2019-yil 2-sentyabrda SV Werder Bremen Bittencourt bilan mavsumiy ijara shartnomasini imzolaganini eʼlon qildi. Maʼlumotlarga koʻra, ushbu transfer shartnomasi Werderga uni 7 million yevro evaziga doimiy oʻyinchi boʻlish majburiyatini oʻz bilan ichiga oladi. Shart 2020-yil iyul oyida kuchga kirdi.

Xalqaro faoliyati 
Bittencourt Germaniyaning 19 yoshgacha va 21 yoshgacha boʻlgan terma jamoalarida oʻynagan.

Faoliyat statistikasi

Klublarda

Terma jamoalarda

Manbalar 

CS1 German-language sources (de)
Germaniyalik futbolchilar
Yashayotgan insonlar
1993-yilda tugʻilganlar